Valide sultanija
<s>Valide sultanija (osm. turk. والده سلطان, doslovno «majka sultanija») bila je titula koju je nosila «zakonska majka» – a ne nužno biološka – vladajućeg sultana Osmanskog Carstva.</s><s>Titula je prvi put službeno korištena u 16. stoljeću za vrijeme vladavine sultanije Hafse, majke sultana Sulejmana, čime je zamijenjena prethodna titula mehd-i ulya («kolijevka velikih») ili «sedef bisera sultanata».</s><s>Obično je živuća majka vladajućeg sultana nosila ovu titulu a majke koje su umrle prije dolaska svojih sinova na prijestolje nikada nisu dobile titulu valide sultanije.</s><s>U posebnim slučajevima sestre, bake i maćehe vladajućeg sultana preuzimale su titulu.</s><s>Riječ valide (والده) doslovno znači «majka» na osmanskom turskom, preko arapskog oblika wālida.</s><s>Među najutjecajnijim valide sultanijama valja spomenuti Nurbanu, Safije, Kosem, Gülnuš.</s><s>Tijekom 16. stoljeća u razdoblju poznatom kao sultanat žena, niz nesposobnih ili maloljetnih sultana pod majčinim skrbništvom omogućio je valide sultanijama da povećaju svoju ulogu kraljice majke.</s>

<s>Povezano 
 Lista sultanija Osmanskog carstva</s>

<s>Osmansko Carstvo Osmanske titule</s>

